Lasten lauantai – lapset ovat hyviä ihmettelemään!
Lasten lauantaissa tieteillään, taiteillaan, leikitään ja ihmetellään.
Lasten lauantaissa tieteillään, taiteillaan, leikitään ja ihmetellään. Klo 10–16 | Skidimarket Gallerian Skidimarketissa saa leikkiä! Skidimarket kutsuu uusia hyllyttäjiä, kassahenkilökuntaa ja paistopistetyyppejä hommiin! Skidimarket on tila lasten omalle leikille ja mielikuvitusasiakkaille. Tilapäinen leikkikauppa valtaa galleriatilan, jonne muodostuu värikäs marketmaailma. Hyllyttämistä ja kassahommia tarjolla! Tuotanto: Skidit-kollektiivi. Klo 13–16 | Lapset ovat hyviä ihmettelemään! -taidepaja Tässä kaikenikäisten taidepajassa leikitään luonnontieteilijöitä tutkimalla luonnon pieniä ihmeitä. Tarkastelemme luupeilla ja lasten mikroskoopilla huolellisesti erilaisia luonnonmateriaaleja. Piirrämme havainnoistamme leikkisiä ja värikkäitä taideteoksia erilaisilla piirustusvälineillä. Oletko valmis näkemään aivan uudella tavalla jäkälän, pikkukivet ja tammenterhot? Työpajan järjestää Seikkailutaidekoulu. Klo 14 | Dinosauruksen hikka vai mehiläisen kakka? 33 kutkuttavaa lasten tiedekysymystä Uusintaesitys yleisön pyynnöstä! Lasten tiedekysymyksistä kootussa musiikillisessa teatteriseikkailussa tiede tanssii sambaa ja mielikuvitus laukkaa. Varoitus: Esitys saattaa aiheuttaa kroonista kysymysripulia! Kesto: 50 min. Esityskieli: suomi. Liput: 15 / 12 / 6 € osoitteesta lippu.fi.